यह ध्यान देने की बात है कि सन् 2004 के विधानसभा और लोकसभा के चुनाव में टीआरएस के साथ गठबंधन का कांग्रेस को बहुत फायदा हुआ। वाईएस राजशेखर रेड्डी ने इसे सफल गठबंधन बनाया था और उन्होंने ही सत्ता में आने के बाद तेलंगाना मुद्दे को हाशिये पर डाल दिया। टीआरएस सांसदों और विधायकों ने एक साथ इस्तीफा दिया लेकिन लोगों को चन्द्रशेखर राव की नीयत पर भरोसा नहीं हुआ और उन्हीं सीटों पर हुए उपचुनाव में पार्टी को भारी नुकसान हुआ।